CELEX: 32019D0593
Language: et
Date: 2019-04-08 00:00:00
Title: Nõukogu otsus (EL) 2019/593, 8. aprill 2019, Euroopa Liidu ning Ladina-Ameerika ja Kariibi piirkonna rahvusvahelise sihtasutuse asutamislepingu Euroopa Liidu nimel sõlmimise kohta

12.4.2019   
               
               
                  ET
               
               
                  Euroopa Liidu Teataja
               
               
                  L 103/1
               
            
         NÕUKOGU OTSUS (EL) 2019/593,
         8. aprill 2019,
         Euroopa Liidu ning Ladina-Ameerika ja Kariibi piirkonna rahvusvahelise sihtasutuse asutamislepingu Euroopa Liidu nimel sõlmimise kohta
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artiklit 37,
         võttes arvesse Euroopa Liidu toimimise lepingut, eriti selle artikli 209 lõiget 2 ja artikli 212 lõiget 1 koostoimes artikli 218 lõike 6 teise lõigu punktiga a ja artikli 218 lõike 8 teise lõiguga,
         võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut,
         võttes arvesse Euroopa Parlamendi nõusolekut (1)
         
         ning arvestades järgmist:
         
                     (1)
                  
                  
                     Kooskõlas nõukogu otsusega (EL) 2016/1873 (2) kirjutati Euroopa Liidu ning Ladina-Ameerika ja Kariibi piirkonna rahvusvahelise sihtasutuse asutamislepingule (edaspidi „leping“) 25. oktoobril 2016 alla eeldusel, et leping hiljem sõlmitakse.
                  
               
                     (2)
                  
                  
                     Lepinguga asutatakse Euroopa Liidu (EL) ning Ladina-Ameerika ja Kariibi piirkonna sihtasutus rahvusvahelise organisatsioonina, millel on rahvusvahelise avaliku õiguse kohaselt juriidilise isiku staatus.
                  
               
                     (3)
                  
                  
                     Tegutsedes ELi ning Ladina-Ameerika ja Kariibi piirkonna sihtasutuse raames, peaksid liit ja selle liikmesriigid kooskõlastama oma seisukohad vastavalt aluslepingutele ja lojaalse koostöö põhimõttele.
                  
               
                     (4)
                  
                  
                     Leping tuleks heaks kiita,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu ning Ladina-Ameerika ja Kariibi piirkonna rahvusvahelise sihtasutuse asutamisleping kiidetakse liidu nimel heaks.
            Lepingu tekst on lisatud käesolevale otsusele.
         
         
            Artikkel 2
            Nõukogu eesistuja määrab isiku(d), kes on volitatud liidu nimel hoiule andma lepingu artiklis 24 sätestatud ratifitseerimiskirja.
         
         
            Artikkel 3
            Käesolev otsus jõustub selle vastuvõtmise päeval.
         
         
            Luxembourg, 8. aprill 2019
            
               
                  Nõukogu nimel
               
               
                  eesistuja
               
               F. MOGHERINI
            
         
         
            (1)  4. oktoobri 2017. aasta nõusolek (Euroopa Liidu Teatajas seni avaldamata).
         
            (2)  Nõukogu 10. oktoobri 2016. aasta otsus (EL) 2016/1873 Euroopa Liidu ning Ladina-Ameerika ja Kariibi piirkonna rahvusvahelise sihtasutuse asutamislepingu Euroopa Liidu nimel allkirjastamise kohta (ELT L 288, 22.10.2016, lk 1).